Μοσχίων

Ο Μοσχίων (3ος αιώνας π.Χ.) ήταν Αθηναίος τραγικός ποιητής. Τίποτα δεν είναι γνωστό για τη ζωή του, ενώ πιθανότατα έζησε στο δεύτερο μισό του 3ου αιώνα π.Χ. Τρεις τίτλοι και μερικά αποσπάσματα των έργων του σώζονται από τον Στοβαίο. 

Έγραψε την τραγωδία «Τήλεφος» και δύο ιστορικά έργα: την τραγωδία «Θεμιστοκλῆς», από την οποία έχει σωθεί ένα σπάραγμα τριών γραμμών, και την ονομαζόμενη «Φεραῖοι» που ασχολούνταν με το θάνατο του Αλέξανδρου, του σκληρού τυράννου των Φερών. Επίσης, σώζονται 33 γραμμές μιας ομιλίας από ένα ανώνυμο έργο που ασχολείται με την ιστορία της ανθρώπινης προόδου. Σε αυτό το κομμάτι, δηλώνει ότι οι άνθρωποι ζούσαν αρχικά σαν ζώα, χωρίς σπίτια ή τεχνολογία και χωρίς νόμους. Με την πάροδο του χρόνου εισήχθη η γεωργία, το μαγείρεμα, το κρασί, τα σπίτια και οι πόλεις, ο πολιτισμός γεννήθηκε και οι άνθρωποι άρχιζαν να θάβουν τους νεκρούς τους έτσι ώστε να μην καταλήγουν στον κανιβαλισμό αυτών. Αποτελεί αληθοφανής υπόθεση η θέση ορισμένων φιλολόγων που αποδίδουν αυτό το απόσπασμα στην τραγωδία «Φεραῖοι».

Παραπομπές 

Αρχαίοι Έλληνες ποιητές